《上巳》
宋代·赵公豫

芜城逢上巳，散步答年光。北郭垂杨媚，西郊碧草芳。

人皆趋靡丽，我独恋春阳。更爱双飞燕，翩翩语画梁。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。